b"\n_START_ARTICLE_\nMamelucs de Delhi\n_START_SECTION_\nHist\xc3\xb2ria\n_START_PARAGRAPH_\nEl mameluc, literalment posse\xc3\xaft, era un soldat d'origen esclau que s'havia convertit en Islam. El fenomen comen\xc3\xa7\xc3\xa0 durant el segle IX i gradualment els mamelucs es convertiren en una casta militar poderosa en diverses societats musulmanes. Els mamelucs ostentaren el poder pol\xc3\xadtic i militar, especialment a Egipte, per\xc3\xb2 tamb\xc3\xa9 al Llevant, Iraq, i \xc3\x8dndia._NEWLINE_El 1206, Muizz al-Din Muhammad moria sense descend\xc3\xa8ncia, per la qual cosa, despr\xc3\xa9s de la seva mort, el seu soldanat fou dividit en moltes partes pels seus esclaus (mamelucs). Tadj al-Din Yildiz es convert\xc3\xad en governant de Gazni.Muhammad Bakhtiyar Khalji aconsegu\xc3\xad Bengala. Nasir-ud-Din Kubacha es convert\xc3\xad en sold\xc3\xa0 de Multan i finalment Qutb-ad-Din \xc3\x80ybak esdevingu\xc3\xa9 sold\xc3\xa0 de Delhi, la qual cosa signific\xc3\xa0 el comen\xc3\xa7ament de la Dinastia esclava._NEWLINE_Aybak arrib\xc3\xa0 al poder quan un superior g\xc3\xbarida va ser assassinat. Tanmateix, el seu regnat com a Sult\xc3\xa0 de Delhi no va durar gaire, at\xc3\xa8s que va morir el 1210, i el seu fill, Aram-Xah ascend\xc3\xad al tron, per\xc3\xb2 fou assassinat per Iltutmix el 1211._NEWLINE_Sota el govern d'Iltumix, el soldanat establ\xc3\xad contacte diplom\xc3\xa0tic cordial amb el Califat abb\xc3\xa0ssida entre 1228-1229 i havia aconseguit mantenir-se ali\xc3\xa8 a les invasions de Genguis Khan i els seus successors. Despr\xc3\xa9s de la mort d'Iltutmix el 1236, van romandre al poder una s\xc3\xa8rie de governants d\xc3\xa8bils i un cert nombre dels nobles guanyaren autonomia sobre les prov\xc3\xadncies del sultanat. El poder canvi\xc3\xa0 de mans des de Rukn-ad-Din Firuz-Xah a Raziya fins que Balban aconsegu\xc3\xad el tron i repel\xc2\xb7l\xc3\xad reexidament tant les amenaces internes com externes del sultanat. La Dinastia de Khalji arrib\xc3\xa0 al poder quan Firuz Xah Khalji derroc\xc3\xa0 l'\xc3\xbaltim dels governants de dinastia escalva, Mu\xc3\xafzz-ad-Din Qaiqabad, n\xc3\xa9t de Balban, i assum\xc3\xad el tron a Delhi.\n_START_SECTION_\nArquitectura\n_START_PARAGRAPH_\nEl llegat arquitect\xc3\xb2nic de la dinastia inclou el Qutb Minar, Mehrauli constru\xc3\xaft per Qutb-ad-Din \xc3\x80ybak Sultan Ghari prop de Vasant Kunj, el primer Mausoleu isl\xc3\xa0mic (tomba) constru\xc3\xaft el 1231 dC per al Pr\xc3\xadncep N\xc3\xa0ssir-ad-Din Mahmud-Xah, fill gran d'Iltutmix, i la Tomba de Balban, tamb\xc3\xa9 en Parc Arqueol\xc3\xb2gic de Mehrauli."